

Valtiotieteellinen tiedekunta		

Ohjauskeskustelun runko
Ohjaus on ohjaajan ja ohjattavan välistä vuorovaikutusta, jossa erilaiset näkemykset ohjauksesta, tutkimuksesta ja oppimisesta kohtaavat. Tutkielmaprosessin sujuvuuden kannalta on tärkeää keskustella ohjaajan ja ohjattavan velvollisuuksista ja odotuksista heti prosessin alussa. 
Keskustelurunkoa voi käyttää ohjaajan ja ohjattavan kahdenkeskiseen keskusteluun tai yhteiseen keskusteluun tutkielmaseminaarissa. 
Pohtikaa ohjaamiseen liittyviä odotuksia ja velvoitteita seuraavien kysymysten ja/tai oheisen taulukon avulla.

Tavoitteet ja odotukset
· Onko ohjattava perehtynyt tutkielman osaamistavoitteisiin ja arviointikriteereihin?
· Mitkä ovat ohjaajan ja ohjattavan tavoitteet tutkielmalle?
· Mitkä ovat ohjauksen tavoitteet ja rajat?
Ohjaustapaamiset ja tutkielmaseminaari
· Kuinka monta kertaa ohjaaja ja ohjattava arvioivat tapaavansa tutkielmaprosessin aikana (yksilö- ja/tai ryhmätapaamiset)?
· Miten vertaistyöskentely tutkielmaseminaarissa toimii osana ohjausta?
Palautteenanto ja viestintä
· Millaisin aikavälein ohjattava lähettää kirjoittamaansa tekstiä ja millaisin aikavälein ohjaaja sitoutuu kommentoimaan tekstiä? 
· Millaisella aikataululla ohjaaja ja ohjattava sitoutuvat vastaamaan kysymyksiin tutkimusprosessiin liittyen?
Tutkielmaprosessin aikataulu
· Mitkä ovat ohjaajan ja ohjattavan odotukset tutkielmaprosessin aikataulusta? 
· Mihin asti ohjaajan ohjausvelvollisuus jatkuu?
· Millaiset ohjauskäytännöt auttaisivat ohjattavaa pysymään tutkielmaprosessissa aikataulussa?
Useampi ohjaaja tai tutkielman tekijä
· Mikäli ohjaajia tai ohjattavia (paritutkielma) on useampi, miten työskentely jakautuu eri henkilöiden kesken?

Ohjaajan ja ohjattavan oikeudet ja velvollisuudet (Helsingin yliopisto, Opetustyön ohjeet)
	OPETTAJA
	OPISKELIJA

	Opettajalla on oikeus
· ajallisesti rajattuun ja hallittavaan ohjausprosessin
· päättää opintojakson/tutkielmaseminaarin toteuttamistavoista ja aikatauluista
· edellyttää aktiivista työskentelyä ja osallistumista tutkielmaseminaarissa
· saada ohjattavalta palautteen antamista varten riittävän ajoissa teksti ja tieto siitä mihin tutkimusprosessin vaiheisiin opiskelija erityisesti ohjausta tarvitsee
	Opiskelijalla on oikeus
· saada opinnäytetyön ja tutkimusprosessin suunnitelmallista ja riittävää ohjausta eli oikeus keskustella opinnäytteeseen liittyvistä asioista ja oikeus saada rakentavaa palautetta
· tietää osaamistavoitteet etukäteen
· tietää arviointikriteerit etukäteen
· tietää aikataulut ja seminaarin pelisäännöt etukäteen

	Opettajalla on velvollisuus
· vastata opiskelijan tiedusteluihin ilman aiheetonta viivästystä
· antaa ajoissa tiedot tutkielmaseminaarin aikatauluista, arviointiperusteista, osaamistavoitteista ja pelisäännöistä (käytännössä huolellinen opetussuunnitelmatekstin laatiminen)
· vastata oppimisympäristön suunnittelusta ja hallinnasta
· antaa ohjausta paitsi kirjalliseen työhön myös sen tuottamiseen liittyvään tutkimusprosessiin
· ohjata hyvän tieteellisen käytännön ja tutkimuseettisten kysymysten huomioon ottamisessa
· antaa asiantuntemukseensa perustuvaa palautetta opiskelijan työstä ja lukea sekä kommentoida opinnäytetyön käsikirjoitusta
· auttaa opiskelija jäsentämään toimintavaihtoehtoja
· osallistua opinnäytteen ja opinnäyteprosessin arviointiin
	Opiskelijalla on velvollisuus
· aktiiviseen osallistumiseen ja sitoutumiseen
· annettujen ohjeiden noudattamiseen ja annettujen tehtävien tekemiseen
· sovittujen aikataulujen noudattamiseen
· omasta tavoitteenasettelustaan ja työskentelystään vastaamiseen
· tekstin toimittamiseen ajoissa ja ohjaustapaamisiin valmistautumisesta
· oman opinnäytetyön perusratkaisujen itsenäisestä tekemisestä
· ohjauksesta saadun palautteen vastaanottamiseen ja hyödyntämiseen
· hyödyntää / kerrata itsenäisesti aiemmin oppimaansa opinnäytetyötä laadittaessa






